ORIGINALNA NETFLIXOVA SERIJA
Dakle…
Dosad ste iz strateškog plana naučili doći na vlast, zgaziti protivnike,
silom podčiniti ljude
i objektivnu istinu zamijeniti svojom verzijom stvarnosti.
Sada ćete doznati što tiranin može postići
ako zemlju pretvori u utopiju
o kojoj je uvijek sanjao.
Opasniji i zanimljiviji tirani
doista su uvjereni da stvaraju bolji svijet.
Mislite da vaša zemlja treba novu zastavu? Nema problema.
Želite novi obrazovni sustav
u kojem ste vi glavni predmet? Zašto ne?
U strateškom planu naći ćete alat za stvaranje savršenoga društva.
Nitko se tom nije posvetio kao Moamar Gaddafi.
MOAMAR GADDAFI LIBIJSKI DIKTATOR 1969.-2011.
Život je posvetio potpunoj preobrazbi libijske nacije.
Nije se obazirao ni na kakve zapreke.
Cilj tog ludog čovjeka s Bliskog istoka svjetska je revolucija.
Slijedite njegov primjer i otkrit ćete
kako i vi možete stvoriti trajni raj na Zemlji,
kojem ste vi zvijezda vodilja.
5. MOAMAR GADDAFI STVORI NOVO DRUŠTVO
Moamar Gaddafi imao je ekscentričnu viziju i preobrazio je Libijcima život
i dobrim i lošim i neobičnim postupcima.
Gaddafi je pomalo tragičan lik.
Na početku je htio mijenjati društvo koje ga okružuje.
A na kraju je počeo vjerovati u vlastite priče.
Bio je poznat po korumpiranosti i pohlepi.
Oblačio se i ponašao neobično.
U posjetima stranim zemljama spavao bi vani u šatoru.
No unatoč tomu što je bio neobičan,
taj je revolucionar, modna ikona, uspio 42 godine ostati na vlasti.
DUPLO DULJE OD SADAMA HUSEINA
ČETIRI PUTA DULJE OD ADOLFA HITLERA
PET PUTA DULJE OD IDIJA AMINA
Prije nego što vidimo kako je Gaddafi oblikovao Libiju prema sebi,
ponešto trebate znati.
Ovdje su sva rješenja.
ČINJENICA #1 GADDAFI NIJE IMAO NIŠTA
Roditelji Moamara Gaddafija bili su nepismeni beduini nomadi.
Ondje je život bio težak.
Libija je bila veoma siromašna.
Čovjek je svoj status mogao promijeniti jedino odlaskom u vojsku.
I Gaddafi je to učinio.
ČINJENICA #2 - GADDAFI JE S 26 GODINA PUČEM DOŠAO NA VLAST
Gaddafi je kralja Idrisa, kojega je pomagao Zapad, smatrao korumpiranim.
U puču krv nije prolivena.
Zato što u Libiji nije bilo institucija
dovoljno organiziranih da se suprotstave i zaštite kralja.
ČINJENICA #3 GADDAFI JE IMAO DOBRE NAMJERE (ISPRVA)
Gaddafi je vjerojatno počeo kao iskreni reformator.
Htio je modernizirati cijelu naciju.
Slavili su ga kao osloboditelja,
u cijelom arapskom i afričkom svijetu.
No na kraju više nije htio nikoga osloboditi.
Htio ih je porobiti.
Gaddafijeva lekcija
doista govori o potencijalu i opasnostima izgradnje novoga društva.
Ako želite da vaše uspije, trebate neka temeljna pravila.
I vaš je zadatak postaviti ih.
TAKTIKA BUDI ZAKON
Kad stvarate novo društvo, niste samo poglavar države.
Vi ste roditelj svoje nacije. Da biste pokazali svoju ljubav,
stado morate voditi čvrstom rukom.
Autoritarni vođe vladaju
ograničavajući javnosti razna prava.
Vođe tvrde da je to u najboljem interesu države, naroda.
Ipak tirani znaju najbolje.
Kad je 1979. došao na vlast,
Homeini je poništio iranski zakon o rastavi
i dopustio brak s djevojčicama starim tek sedam godina.
Pod Hitlerom su nacisti strogo zabranili pušenje.
Zato što Führer nije volio duhan.
Turkmenistanski diktator Saparmurat Nijazov
g. 2006. zabranio je plejbek na koncertima
i iz glavnoga grada protjerao pse
zato što smrde.
NAKON ČETIRI GODINE GADDAFIJEVE VLADAVINE
Kao i svi diktatori, Gaddafi je znao da mora potisnuti građanske slobode
i zabranio je slobodu govora i pravo na okupljanje.
Usput je smišljao pravila.
U skladu s islamskim zakonom
Gaddafi je zabranio alkohol i zatvorio noćne klubove.
Bilo je zabranjeno imati poslugu, biti doktor ili pravnik s privatnom praksom
ili čak samo zvati taksi.
Zbog zabranjenih postupaka, preljuba npr.,
prijestupnik je mogao biti bičevan ili izgubiti ud.
Gaddafi je zabranio sindikate i radničke štrajkove
i napao istinskog neprijatelja svog novog društva: strane kokoši.
Gaddafi kaže da Libijci sami moraju uzgajati hranu.
Zemlja nije slobodna bez svoje hrane.
I kaže: „Počnimo od kokoši. Svi Libijci moraju držati kokoši.“
No oslobađanjem ljudi od peradi kupljene u dućanu nećeš previše postići.
Do 1976. shvatio je da narod ne dijeli njegovu viziju
toga kako treba vladati zemljom.
Vlada sve više autokratski. Nestaju izbori.
Na položajima je sve više lojalista.
To sve više sliči klasičnoj diktaturi.
I dok mnogima nije problem
prihvatiti ga kao apsolutnog vođu, otpor ipak postoji.
TRAVANJ 1976.
Kako se Gaddafijeva represija širi,
studenti počinju prosvjedovati na ulicama.
Traže da im vrati slobode.
Za režim je to trenutak krize.
Gaddafi može birati. Ili volju naroda ili svoju volju.
Na dan 7. travnja 1976. donosi očekivanu odluku.
Šalje svoju vojsku u Tripoli i Bengazi da uguše pobunu.
Poslije je pustio mnoge koje je priveo.
Drugi nisu bili te sreće.
Htio je da pobunjenici protiv režima budu primjer.
Zato je niz ljudi optužio za izdaju.
Na prvu godišnjicu prosvjeda
dvojicu studenata, Omara Daboba i Muhameda Ben Sa-ouda,
dao je objesiti.
U prisutnosti posebnoga gosta.
Gaddafi je 7. travnja proglasio nacionalnim praznikom.
A najbolje će ga svake godine slaviti
privođenjem protivnika diljem zemlje.
To postaje nova tradicija,
koja poručuje da je odsad vođa zakon, a zakon treba poštovati.
Zakoni su početak.
No otkrivanje pravog potencijala novog društva
zahtijeva još smionije postupke.
Ciljajte visoko.
TAKTIKA IZGRADI SVOJU BAŠTINU
Tirani imaju velike projekte.
I tako pokušavaju postići besmrtnost,
svakodnevnim podsjećanjem na svoju veličinu.
Birate li projekte mudro,
oni će istodobno poboljšati vašu naciju i vaš imidž.
Nacisti su sebe predstavljali
kao autore sustava autocesta,
koje su Nijemcima omogućavale kretanje cijelom zemljom.
Josif Staljin odobrio je gradnju najmodernije moskovske podzemne,
koju su 1931., kad se otvorila, smatrali trijumfom socijalizma.
Rumunjski diktator Nicolae Ceauşescu
sa zemljom je sravnio petinu Bukurešta da izgradi Palaču parlamenta.
Gradili su je 13 godina.
Stajala je tri milijarde dolara i životom je platilo oko 3000 radnika.
Šteta što su ga svrgnuli i ubili prije nego što je dovršena.
I Gaddafi je imao velike ambicije i prednost kojom ih je mogao ostvariti.
Gaddafi je imao naftno bogatstvo.
Novac je izlazio iz tla i slijevao se na njegov račun.
Poslije 1973. globalno se učetverostručila cijena nafte.
Nevjerojatno se obogatio.
Mogao je taj novac upotrijebiti za što god je htio.
28. KOLOVOZA 1984. PUSTINJA SAHARA, LIBIJA
U ime Alaha postavljamo kamen temeljac
za gradnju Velike umjetne rijeke.
Pitke je vode u Libiji nedostajalo.
Gaddafi je znao da u južnoj Libiji postoje golemi vodonosni slojevi
i htio ih je iskoristiti.
Umjetna rijeka koja će jednoga dana i pustinju pretvoriti u polja.
Ima li boljega simbola novoga društva od procvale pustinje?
Gaddafi je planirao bušiti do nubijskog fosilnog vodonosnog sloja
i vodu golemim cijevima i branama provesti do sjeverne Libije.
Golem projekt.
Cijevi golemih dimenzija
dugačke doslovno stotine kilometara.
To nije bilo jeftino.
LIBIJSKI GODIŠNJI PRORAČUN
Ali Gaddafi je projekt smatrao svojim vrhunskim ostvarenjem,
koje će desetljećima Libiju opskrbljivati vodom.
Čak je to počeo zvati osmim svjetskim čudom.
Nažalost, bilo je problema.
Bilo je problema. Korupcija je bila raširena.
Mnoge su cijevi eksplodirale i slično.
Veliku umjetnu rijeku gradili su gotovo tri desetljeća.
Neki stručnjaci vjeruju da će se zalihe iscrpsti
prije kraja ovoga stoljeća.
Ali to će biti tuđi problem.
Projekt gradnje rijeke rijedak je projekt
koji su Libijci veoma cijenili.
Bio je to prestižni projekt koji je mogao prikazivati kao svoj.
No ljudi ne pamte dugo.
Moraš paziti da nikad ne zaborave tko je zaslužan za divote u kojima uživaju.
Kako, pitat ćete?
Mislim da su djeca naša budućnost. Podučimo ih dobro.
TAKTIKA INDOKTRINIRAJ MLADEŽ
Svaki diktator treba stanovništvo koje zna čitati i pisati
i onda može raditi fizičke poslove i zarađivati za diktatora.
Diktatori ne žele
obrazovano stanovništvo s idejama, koje mu se može suprotstaviti.
Da bi novo društvo bilo uspješno, moraš rano početi.
U Libiji su pismenost i propaganda bili isprepleteni.
Popis obavezne literature za mlade imao je samo jedan naslov.
Napisao ga je, pogađate, Gaddafi.
ZELENA KNJIGA
Zelena knjiga bila je Biblija Gaddafijeve Libije.
Gaddafi ju je stalno citirao.
Citati su bili na plakatima.
Bile su to nasumične misli,
ali nitko ih nije mogao preispitivati jer su bile Gaddafijeve.
Ali loša kritika ne smije omesti budućnost tvoje nacije.
Djeca su pisala ispite o Gaddafijevoj Zelenoj knjizi.
Odgovarala su što je rekao i što to znači.
To je pametno planiranje lekcija.
Gaddafijev obrazovni sustav nije bio genijalan samo po tome što je učio djecu.
Nego i po tome što ih nije učio.
U tom novom libijskom društvu nisu učili o povijesti prije Gaddafija.
Jer, čemu učiti o ružnoj prošlosti?
Nema geografije. Da ljudi ne razmišljaju o svijetu ili bijegu.
Nema stranih jezika. Ne trebaju im.
Za Gaddafija su mjerne jedinice bile zapadnjačka opresija,
pa je zabranio metrički sustav.
Možda nije sve bilo tako loše.
Ali katkad, unatoč pažljivom planiranju,
maleni ne nauče ono što želiš.
Zato ih je Gaddafi volio podučavati uživo.
Da bude siguran da su shvatili.
U ljeto 1984.
tisuće učenika u Bengaziju
krenule su na veoma poseban izlet.
Učenike su ukrcali u autobuse
i prevezli do košarkaškog stadiona.
No čekala ih je jedna sasvim drukčija igra.
Glavna atrakcija: Al-Sadek Hamed Al-Shuwehdy.
Optuženi je priznao terorističke aktivnosti.
Tridesetogodišnji inženjer koji se vratio sa studija u SAD-u.
Publici je rečeno da će svjedočiti suđenju.
Ali već je bio osuđen.
Kad su okupljeni shvatili što će se dogoditi, neki su molili milost.
Drugi su se radovali.
Ali nešto je pošlo po zlu.
Osuđenik nije htio umrijeti.
Iz publike se izdvojila žena.
Zvala se Huda Ben Amer.
Povukla je obješenoga i dovršila posao.
Prozvali su je Krvnica Huda.
Pomogla je državi ubijanjem nevine žrtve.
I pokrenula političku karijeru.
Postala je ministrica sporta i turizma.
Prikladna nagrada za to što je mladeži poslužila kao uzor.
Osobito djevojčicama.
Ali Hudin sjajni primjer pokazuje
i koliko moćna, čak ubojita, može biti jedna žena.
Zato, na putu do izgradnje novoga društva,
trebate nježnijem spolu posvetiti posebnu pozornost.
TAKTIKA POKAŽI ŽENAMA GDJE IM JE MJESTO
Svi veliki diktatori u modernoj povijesti bili su muškarci.
Smatraju da su žene nužne.
Ali i opasne.
Autoritarni umni sklop želi hijerarhiju
u kojoj su muškarci na vrhu društvenog poretka.
No Gaddafi je htio ostaviti dojam modernoga tiranina.
I izgraditi savršeno društvo za cijeli svoj narod.
Gaddafi je u načelu smatrao da muškarci i žene trebaju biti ravnopravni.
I tako je tijekom svoje vladavine
pokušao promovirati žene, bar simbolično.
A ima li boljeg simbola ženske promocije od ovoga?
AMAZONSKA GARDA
Imao je tu čudnu trupu tjelesnih čuvarica.
ILITI REDOVNICE REVOLUCIJE
Gotovo kao da su iz filma o Jamesu Bondu.
Libija je postala slobodna kad je došao g. Gaddafi.
Prije žene nisu bile slobodne.
Pratile su ga u inozemstvo.
Gaddafi je stručno manipulirao medijima.
Dobro je znao što će se fotografirati
i prikazivati na TV-u.
No iza zatvorenih vrata nije sve bilo za prikazivanje u udarnom terminu.
Mnogi ljudi nisu znali. Te su čuvarice bile ono što neki zovu harem.
Nove članice garde regrutirali su
za vrijeme Gaddafijevih putovanja zemljom.
Volio je lijepe, mlade žene. Neke su imale tek 14 godina.
Izviđačice iz garde stalno su tražile nova lica.
Nove su odlazile na privatni prijam vođi.
Ako ju je potapšao po glavi, bila bi primljena.
I uskoro bi nestala.
I htjela ona to ili ne,
postala bi ono što je Gaddafi zvao „djevica revolucije“.
Bila joj je dužnost služiti vođi.
Gaddafi je često zlostavljao i silovao te žene.
Neke su se smjele vratiti u obitelj.
Ali u tradicionalnom muslimanskom društvu često bi ih odbacili.
Gaddafi je tako godinama zlostavljao tisuće žena.
Sve je to bilo dio njegove vizije savršenog svijeta.
Najveća je čast služiti Libiji
i time i njemu.
Gaddafi je bio nacija.
Diktatori naciju vide kao svoje vlasništvo.
Oni su vlasnici njezinog bogatstva, njezinog naroda.
Njihova su mu tijela na raspolaganju.
Ako ste Moamar Gaddafi, sada vam se možda čini
da imate sve što trebate za svoje novo društvo.
Novac, odane podanike,
konkretne simbole svoje veličine, uzbudljive poslovne prilike.
No nije vrijeme za počivanje na lovorikama.
Cijeli svijet tek treba doznati za vaš put do nacionalne slave.
Zašto sve držati za sebe?
TAKTIKA IZVEZI SVOJU REVOLUCIJU
Postati apsolutni vladar impresivan je zadatak.
Ali stvoriti globalni pokret mogu samo legende.
Zato naši najambiciozniji tirani vole raširiti krila.
G. 1940. Hitler je u okupiranoj Francuskoj postavio
marionetsku višijevsku vladu,
koja je Židovima oduzimala državljanstvo
i više od 70 000 Židova poslala u koncentracijske logore.
Poslije Drugog svjetskog rata Staljin je agresivno pomagao
komunističke vlade diljem Istočne Europe i Baltika
i od prijateljskih zemalja stvarao tampon-zone.
Mao Zedong davao je oružje, novac i potrepštine Sjevernom Vijetnamu
u sklopu plana ostvarivanja dominacije u Jugoistočnoj Aziji.
No neki se tirani teško povezuju s drugima.
Veoma se trudio
biti u središtu pozornosti u arapskome svijetu.
Vođe su ga omalovažavali.
No bez obzira na mišljenje većine u svijetu,
uvijek će biti skupina
koji će prihvatiti vas i vaš duboki džep.
Gaddafi je sponzorirao brojne separatističke pokrete.
Kad bi bilo gdje u svijetu
revolucionarna skupina trebala novac,
Gaddafi bi im ga dao.
No kad se zauzmeš za pogrešne prijatelje,
oni će utjecati na dojam ljudi o tebi.
Oko dva sata noću u Berlinu
bomba je eksplodirala u punoj diskoteci La Belle.
Policija kaže da je u njoj bilo oko 500 ljudi.
I to velik broj američkih vojnika. Bomba je eksplodirala…
Ti ubojice ne bi bili uspjeli izvesti taj zločin
bez pomoći i potpore
režima kao što je režim pukovnika Gaddafija u Libiji.
Gaddafi je bio terorist.
Htio je poštovanje svijeta, a sijao je teror.
Odbijamo pognuti glave pred Amerikom.
Malen savjet:
puno je lakše terorizirati ljude kod kuće nego na cijelom Zapadu.
Nitko ne može ubijati Amerikance i time se hvaliti, nitko.
TRAVANJ 1986. SAD IZVODI ZRAČNE NAPADE NA LIBIJU
Kad su Amerikanci uzvratili i bombardirali Libiju,
on se iskreno šokirao.
Mislio je da je nepogrešiv.
Zora otkriva razaranje nakon bombardiranja.
Washington tvrdi da su mete bile vojne i terorističke baze.
Varka se naglo raspršila.
Početak kraja? Ne nužno.
Kad imaš jedne od najbogatijih naftnih rezervi,
možeš si priuštiti pokoju pogreškicu.
Ali vidjet ćete
da ćete strateškim planom ostati na vlasti samo dok ga slijedite.
Moamar će to naučiti gadnom lekcijom.
TAKTIKA DRŽI SE SVOGA PROGRAMA
Gaddafi živi dobro.
Ima bogatstvo, moć, besprijekoran modni ukus
i viziju za stvaranje idealnog društva.
No na pragu novog tisućljeća
SAD se zaratio sa Sadamom Huseinom
i život jednog bliskoistočnog diktatora nije više bio tako privlačan.
Naš rat protiv terora tek počinje.
Strateški plan nalaže da se u teškom razdoblju držite svoga programa.
Gaddafi je izabrao drukčiji put.
Politiku je promijenio tako…
da se svidi zapadnom svijetu.
Sloboda govora, okupljanja, medija.
Prestao je mučiti ljude.
To je baš lijepo.
Ali mučenjem ćeš uspješno spriječiti pobune.
I što se dogodilo?
To su mehanizmi s pomoću kojih se ljudi organiziraju
i zbacuju vladu.
VELJAČA 2011. POČINJE POBUNA U LIBIJI
Te prosvijetljene reforme na kraju će smatrati
onime što one doista i jesu: slabošću.
Pukovniče, napušta li vas vojska?
Zaboravio sam vaš jezik.
Pobunili su se protiv njega. Zapad ga nije spasio.
I bio je mrtav.
Kad su ga pobunjenici napokon stjerali u kut,
rekao je: „Nisam ništa kriv. Zašto se tako ponašate prema meni?“
U nekim drugim okolnostima to bi bilo razumljivo pitanje.
Ubio je moga brata, moga bratića. Ubijao je moje prijatelje.
Spalio je kuću moje obitelji.
Mogli bismo reći da je Gaddafi na kraju propao
zato što je napustio strateški plan, smekšao se i platio glavom.
Na kraju su ga, naravno, našli i ubili.
Ali ne deprimirajte se.
Strateški plan nudi jedan drugi put
do ostvarenja najvećeg sna svakog tiranina.
Beskonačnog režima.
Posljednje nas poglavlje čeka u zatvorenom kraljevstvu Sjeverne Koreje.
Ondje je dinastija Kim otkrila kako vladati vječno.
Jeste li spremni postati bog?
Prijevod titlova: Vida Živković